钦定古今图书集成/明伦汇编/闺媛典/第061卷 > 夏一阳妻胡氏
## 钦定古今图书集成/明伦汇编/闺媛典/第061卷 > 夏一阳妻胡氏

按《饶州府志》：“胡氏，名粹玉，夏一阳妻。幼读《列女传》明
大义。归八日，阳患痘不起，哭绝复苏者数次。事姑至
孝，姑疾，汤药必亲。逾六年，以母疾归省。或讽使他适
甚力，氏以石挝胸，绝粒不食。父惧，亟返之，至则礼舅
姑于堂。寻入寝室，沐浴更衣，自缢死，时年二十四。”